CELEX: 62018TN0632
Language: hu
Date: 2018-10-23 00:00:00
Title: T-632/18. sz. ügy: 2018. október 23-án benyújtott kereset – ZM és társai kontra Tanács

17.12.2018   
            
            
               HU
            
            
               Az Európai Unió Hivatalos Lapja
            
            
               C 455/32
            
         
      2018. október 23-án benyújtott kereset – ZM és társai kontra Tanács
      (T-632/18. sz. ügy)
      (2018/C 455/42)
      Az eljárás nyelve: francia
      
         Felek
      
      
         Felperesek: ZM, ZN és ZO (képviselő: N. de Montigny ügyvéd)
      
         Alperes: az Európai Unió Tanácsa
      
         Kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg a felpereseknek sérelmet okozó azon határozatokat, amelyek a kinevezésre jogosult hatóság által hozott, a felperesek egyéni helyzetétől függően, alább felsorolt módon közölt határozatnak felelnek meg, és amelyek nem biztosítják a 2017/2018-as tanévben felmerült iskoláztatási költségek visszatérítését:
                  
                              —
                           
                           
                              vagy a visszatérítés megtagadását konkrétan megjelölő egyedi határozat (pontosabban elektronikus levél) útján;
                           
                        
                              —
                           
                           
                              vagy a Sysperben feltüntetett „processed” megjegyzés útján, amelyet a felperesek elutasító határozatnak tekintenek, mivel az azt követő hónapban (legkorábban 10-én, mivel az illetményelszámolások megküldésének időpontjáról van szó) megküldött illetményelszámolás nem tartalmaz visszatérítést, vagy kizárólag az iskolai szállítás költségeinek megtérítését tartalmazza;
                           
                        
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresetük alátámasztása érdekében a felperesek négy jogalapra hivatkoznak.
      
                  —
               
               
                  Az első, az Európai Unió tisztviselőinek személyzeti szabályzata VII. melléklete 3. cikke (1) bekezdésének és az orvosi költségek visszatérítésére vonatkozó általános végrehajtási rendelkezések megsértésére alapított jogalap, amennyiben az alperes értelmezésének módosítása megsértette a szerzett jogokat, a jogos elvárásokat, a jogbiztonságot és a gondos ügyintézés elvét.
               
            
                  —
               
               
                  A második, a gyermekek jogainak, a családi élethez való jognak és az oktatáshoz való jognak a megsértésére alapított jogalap.
               
            
                  —
               
               
                  A harmadik, az egyenlő bánásmód elvének és a hátrányos megkülönböztetés tilalma elvének megsértésére alapított jogalap.
               
            
                  —
               
               
                  A negyedik jogalap azon alapul, hogy a megtámadott határozat nem mérlegeli hatékonyan a felperesek érdekeit, és nem tartja tiszteletben az arányosság elvét.